S-69/2019

D Ó M U R

Héraðsdóms Suðurlands mánudaginn 1. apríl 2019 í máli nr. S69/2019:

Ákæruvaldið

(A-kvk-nf B-kvk-nf I-kvk-nf) gegn

Ó-kk-þgf B-kk-þgf B-kk-þgf

Mál þetta, sem þingfest var og dómtekið þriðjudaginn 26. mars sl., er höfðað með fjórum ákæruskjölum lögreglustjórans í Vestmannaeyjum þann 26. febrúar sl.

Í fyrsta lagi er mál þetta höfðað með ákæru á hendur Ó-kk-þgf B-kk-þgf B-kk-þgf, fyrir umferðarlagabrot með því að hafa síðdegis miðvikudaginn 1. ágúst 2018 ekið léttu bifhjóli í flokki II meða fastanúmerið […], án skráningarmerkja og án lögboðinnar vátryggingar sem leið lá frá flugvellinum í Vestmannaeyjum og að Höllinni, Strembugötu 13, Vestmannaeyjum, án tilskilinna ökuréttinda og óhæfur til að stjórna bifhjólinu örugglega vegna áhrifa ávana og fíkniefna (í blóði mældist tetrahýdrókannabínól 5,2 ng/ml og í þvagi mældist tetrahýdrókannabínólsýra).

(Mál nr. 31920183041)

Telst þetta varða við 1., sbr. 2. mgr. 45. gr. a., 3. mgr. 55. gr., 1. mgr. 64. gr., sbr. 20. gr., sbr. 1. mgr. 37. gr. reglugerðar um skráningu ökutækja nr. 751/2003 og 1. mgr. 93. gr., allt sbr. 1. mgr. 100. gr. umferðarlaga nr. 50/1987 með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. nefndra umferðarlaga.

Í öðru lagi var þáttur ákærða úr máli S68/2019, sem höfðað var með ákæru á hendur ákærða Ó-kk-þgf B-kk-þgf sem og B, klofinn frá því máli við þingfestingu þess þann 26. mars sl., og sameinaður máli þessu. Var mál höfðað á hendur ákærðu fyrir fíkniefnalagabrot

I. á hendur ákærða Ó-kk-þgf B-kk-þgf B-kk-þgf með því að hafa að kvöldi þriðjudagsins 7. mars 2017 haft í vörslum sínum og selt B að minnsta kosti 5,45 grömm af maríhúana en B framvísaði efnunum sem voru geymd í sófaarmi í svefnherbergi á heimili hans að […], Vestmannaeyjum, er lögreglan kom að heimili hans aðfaranótt miðvikudagsins 8. mars 2017.

(mál 3192017958)

II.

[…]

III.

[…]

Teljast brot ákærðu samkvæmt I.III. lið ákærunnar varða við 2., sbr. 5. og 6. gr. laga um ávana og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar. […]

Í þriðja lagi var þáttur ákærða úr máli S67/2019, sem höfðað var með ákæru á hendur ákærða Ó-kk-þgf B-kk-þgf sem og C klofinn frá því máli við þingfestingu þess þann 26. mars sl., og sameinaður máli þessu. Var mál höfðað á hendur ákærðu fyrir fíkniefnalagabrot

I. á hendur ákærða Ó-kk-þgf B-kk-þgf B-kk-þgf með því að hafa að kvöldi þriðjudagsins 7. mars 2017 haft í vörslum sínum og selt C 2,82 grömm af maríhúana en efnin fundust í úlpuvasa C við leit lögreglu á lögreglustöðinni í Vestmannaeyjum eftir hann var handtekinn.

(mál 3192017956)

II.

[…]

III.

[…]

Teljast brot ákærðu samkvæmt I.III. lið ákærunnar varða við 2., sbr. 5. og 6. gr. laga um ávana og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar. […]

Í fjórða lagi var þáttur ákærða úr máli S66/2019, sem höfðað var með ákæru á hendur ákærða Ó-kk-þgf B-kk-þgf sem og D, klofinn frá því máli við þingfestingu þess þann 26. mars sl., og sameinaður máli þessu. Var mál höfðað á hendur ákærðu fyrir fíkniefnalagabrot með því að hafa að kvöldi þriðjudagsins 7. mars 2017 haft í vörslum sínum að hluta til í sölu og dreifingarskyni samtals 44,78 grömm af maríhúana og 2,11 grömm af tóbaksblönduðu kannabisefni en um leið og lögregla kom inn á heimili ákærða, Ó-kk-ef B-kk-ef, að […], Vestmannaeyjum, fundust 4,14 grömm af maríhúana og 2,11 grömm af tóbaksblönduðu kannabisefni á ofni í stofu en við nánari leit lögreglu fundust 40,64 grömm af maríhúana límd aftan á mynd sem hékk á vegg í stofu.

(mál 3192017957)

Telst þetta varða við 2., sbr. 5. og 6. gr. laga um ávana og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærðu verði dæmdir til refsingar, til greiðslu alls sakarkostnaðar og til að sæta upptöku á samtals 44,78 grömmum af maríhúana og 2,11 grömmum af tóbaksblönduðu kannabisefni auk þess er krafist að ákærða Ó-kk-þgf B-kk-þgf verði gert að sæta upptöku á 15.000 krónum sem lagt var hald á við rannsókn málsins, allt samkvæmt 6. og 7. mgr. 5. gr. nefndra laga um ávana og fíkniefni og 2. mgr. 14. gr. nefndrar reglugerðar um ávana og fíkniefni og önnur eftirlitsskyld efni.

Ákærði Ó-kk-nf B-kk-nf mætti ekki við þingfestingu málsins þrátt fyrir lögmæta birtingu ákæruskjala þann 13. mars sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjala. Sannað er að ákærði hefur gerst sekur um þá háttsemi sem honum er gefin að sök í ákærum og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði Ó-kk-nf B-kk-nf níu sinnum áður sætt refsingu. Þann 11. mars 2009 var ákærða gerð sekt vegna ölvunaraksturs og hann jafnframt sviptur ökurétti. Þann 5. júlí 2013 var ákærði fundinn sekur um fíkniefnalagabrot og honum gert að sæta fangelsi í 45 daga, en fullnustu refsingarinnar var frestað skilorðsbundið. Þann 9. desember sama ár, var ákærða gerð sekt vegna fíkniefnalagabrots. Þann 12. febrúar 2015 var ákærða gerð sekt vegna fíkniefnalagabrots. Þann 11. júní sama ár var ákærða gerð sekt vegna fíkniefnalagabrots. Þann 7. janúar 2016 var ákærða gerð sekt vegna fíkniefnalagabrots. Þann 19. febrúar sama ár var ákærða gerð sekt vegna fíkniefnalagabrots. Þann 5. janúar 2017 var ákærða enn gerð sekt vegna fíkniefnalagabrots. Loks var ákærði þann 30. nóvember 2017, fundinn sekur um húsbrot, eignaspjöll og þjófnað og honum gert að sæta fangelsi í 30 daga, en fullnustu refsingarinnar var frestað skilorðsbundið til tveggja ára. Brot þau sem ákærði er nú fundinn sekur um eru að hluta til framin fyrir uppkvaðningu síðastgreinds dóms og verður ákærða því nú dæmdur hegningarauki. Með broti því sem lýst er í fyrstgreindri ákæru, er varðar umferðarlagabrot, hefur ákærði rofið skilorð síðastgreinds dóms og ber að dæma upp framangreinda refsingu og ákveða refsingu í einu lagi sbr. 60. gr., 77. og 78. gr. almennra hegningarlaga nr. 19/1940.

Refsing ákærða er hæfilega ákveðin fangelsi í 60 daga. Að virtum atvikum máls þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum. Með vísan til 4. mgr. 77. gr. almennra hegningarlaga nr. 19/1940. skal ákærði jafnframt greiða 310.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 22 daga. Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti í eitt ár, frá birtingu dóms þessa að telja. Með vísan til 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, er gerð upptæk framangreind fjárhæð líkt og greinir í dómsorði. Rétt er að geta þess að kveðið var á um upptöku framangreindra fíkniefna í dómi máls nr. S66/2019. Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 91.222 kr., auk þóknunar skipaðs verjanda ákærða sem er hæfilega ákveðin 70.000 krónur, að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, Ó-kk-nf B-kk-nf B-kk-nf, sæti fangelsi í 60 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði jafnframt 310.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 22 daga.

Ákæði er sviptur ökurétti í eitt ár, frá birtingu dóms þessa að telja.

Gerðar eru upptækar 15.000 krónur, sem lagt var hald á við rannsókn lögreglu.

Ákærði greiði sakarkostnað samtals 161.222 krónur, þar af þóknun skipaðs verjanda, A-kvk-ef Ó-kvk-ef lögmanns, 70.000 krónur, að teknu tilliti til virisaukaskatts.

S-kvk-nf I-kvk-nf.